מיקי דודקביץ

מיקי דודקביץ הוא רופא ישראלי מומחה בכירורגיה של אף-אוזן-גרון, ניתוחי ראש וצוואר ומומחה במנהל רפואי. מכהן כמנהלו של המרכז הרפואי הלל יפה.

ביוגרפיה
דודקביץ סיים ב-1990 לימודי רפואה בטכניון במסגרת העתודה האקדמית. הוא שירת בצה"ל במערך הפינוי בהיטס של חיל האוויר ושימש סגן ראש ענף טראומה בחיל הרפואה.

ב-2004 סיים התמחות בכירורגיה של אף-אוזן-גרון, ניתוחי ראש וצוואר במרכז רפואי רבין. הוא בעל תואר שני במינהל מערכות בריאות באוניברסיטת בן-גוריון בנגב. ב-2009 סיים התמחות במנהל רפואי בבית החולים וולפסון. הוא בוגר תוכנית המנהיגות הבכירה של קרן וקסנר.

ב-2010 מונה לסגן-מנהל המרכז הרפואי הלל יפה. באוגוסט 2015 מונה למנהלו-בפועל של בית החולים ובאפריל 2016, זכה במכרז לשמש מנהלו הקבוע.

דודקביץ עמד בראש ועדת ההסמכה לקביעת מוות מוחי נשימתי ושימש מרכז "ועדת שמיס לפינוי בהיטס על ידי גורם אזרחי".

קישורים חיצוניים
מיקי דודקביץ באתר המרכז הרפואי הלל יפה

הערות שוליים

רופאים צבאיים ישראלים
חיילי חיל האוויר הישראלי
מנהלי המרכז הרפואי הלל יפה
כירורגים ישראלים
בוגרי תוכנית המנהיגות הבכירה של קרן וקסנר
בעלי תואר דוקטור לרפואה מהטכניון - מכון טכנולוגי לישראל
בוגרי העתודה האקדמית
ישראלים שנולדו במאה ה-20